钦定古今图书集成/明伦汇编/官常典/第455卷 > 田豫
## 钦定古今图书集成/明伦汇编/官常典/第455卷 > 田豫

按《魏志》本传：“豫字国让，渔阳雍奴人也。刘备之奔公
孙瓒也，豫时年少，自托于备，备甚奇之。备为豫州刺
史，豫以母老求归，备泣涕与别曰：‘恨不与君共成大
事也’！公孙瓒使豫守东州，令瓒将王门叛。瓒为袁绍
将万馀人来攻，众惧欲降，豫登城谓门曰：‘卿为公孙
所厚，而去意有所不得已也。今还作贼，乃知卿乱人
耳。夫挈瓶之智，守不假器，吾既受之矣，何不急攻乎’！”
门惭而退。瓒虽知豫有权谋，而不能任也。瓒败，而鲜
于辅为国人所推，行太守事，素善豫，以为长史。时雄
杰并起，辅莫知所从。豫谓辅曰：“终能定天下者，必曹
氏也。宜速归命，无后祸期。”辅从其计，用受封宠。太祖
召豫为丞相军谋掾，除颍阴朗陵令，迁弋阳太守，所
在有治。鄢陵侯彰征代郡，以豫为相。军次易北卤，伏
骑击之，军人扰乱，莫知所为。豫因地形，回车结圜阵，
弓弩持满于内，疑兵塞其隙，寇不能进，散去，追击大
破之。遂前平代，皆豫策也。迁南阳太守。先时，郡人侯
音反，众数千人在山中为群盗，大为郡患。前太守收
其党与五百馀人，表奏皆当死。豫悉见诸系囚慰谕，
开其自新之路，一时破械遣之。诸囚皆叩头愿自效，
即相告语，“群贼一朝解散，郡内清静。”具以状上，太祖
善之。文帝初，北狄彊盛，侵扰边塞，乃使豫持节护乌
丸校尉，牵招解儁，并护鲜卑。自高柳以东，灭貊以西，
鲜卑数十部，比能弥加素利，割地统御，各有分界，乃
共要誓，皆不得以马与中国市。豫以戎狄为一，非中
国之利，乃先构离之，使自为仇敌，互相攻伐，素利违
盟。出马千匹，与官为比，能所攻。求救于豫，“豫恐遂相
兼并，为害滋深，宜救善讨恶，示信众。”狄单将锐卒，深
入卤庭。狄人众多，钞军前后，断截归路。豫乃进军，去
卤十馀里结屯营，多聚牛马粪燃之，从他“道引去。”狄
见烟火不绝，以为尚在，去行数十里乃知之，追豫到
马城，围之十里。豫密严使司马建旌旗，鸣鼓吹，将步
骑从南门出。狄人皆属目，往赴之。豫将精锐自北门
出，鼓噪而起，两头俱发，出卤不意，卤众散乱，皆弃弓
马步走，追讨二十馀里，僵尸蔽地。又乌丸王骨进，桀
黠不恭，豫因出塞案行，单将麾下百馀骑入进部。进
逆拜，遂使左右斩进，显其罪恶以令众。众皆怖慑不
敢动，便以进弟代进。自是狄人破胆，威震沙漠。山贼高艾众数千人，寇钞，为幽、冀害。豫诱使鲜卑素利部
斩艾，传首京都。封豫长乐亭侯，为校尉。九年，其御狄
人，恒摧抑兼并，乖散彊猾。凡逋亡奸宄为狄作计不
利官者，豫“皆构刺搅离，使凶邪之谋不遂，聚居之类
不安。”事业未究，而幽州刺史王雄支党，欲令雄领乌
丸校尉，毁豫乱边，为国生事，遂转豫为汝南太守，加
殄夷将军。太和末，公孙渊以辽东叛，帝欲征之而难
其人。中领军杨暨举豫应选，乃使豫以本官督青州
诸军，假节往讨之。会吴贼遣使与渊相结，帝以贼众
多，又以渡海，诏豫使罢军。豫度贼船垂还，岁晚风急，
必畏漂浪，东随无岸，当赴成山。成山无藏船之处，辄
便循海案行地形及诸山岛，徼截险要，列兵屯守，自
入成山，登汉武之观。贼还，果遇恶风，船皆触山沉没，
波荡著岸，无所逃窜，尽掳其众。初，诸将皆笑于空地
待贼，及贼破，竞欲与谋，求入海钩取浪船。豫惧，穷卤
死战，皆不听。初，豫以太守督青州，青州刺史程喜内
怀不服，军事之际，多相违错。喜知帝宝爱明珠，乃密
上豫虽有战功而禁令宽弛，所得器仗珠金，甚多放
散，皆不纳官，由是功不见列。后孙权号十万众攻新
城，征东将军满宠欲率诸军救之。豫曰：“贼悉众大举，
非徒投射小利，欲质新城以致大军耳。宜听使攻城，
挫其锐气，不当与争锋也。城不可拔，众必罢怠，罢怠
然后击之，可大克也。若贼见计，必不攻城，势将自走。
若使进兵，适入其计。又大军相向，当使难知，不当使
自画也。”豫辄上状，天子从之，会贼遁走。后吴复来寇，
豫往拒之，贼即退。诸军夜惊，云贼复来，豫卧不起，令
众敢动者斩。有顷，竟无赋。景初末，增邑三百，并前五
百户。正始初，迁使持节、护匈奴中郎将，加振威将军，
领并州刺史。外胡闻其威名，相率来献，州界宁肃，百
姓怀之。征为卫尉，屡乞逊位，太傅司马宣王以为豫
克壮，书喻未听。豫书答曰：“年过七十而以居位，譬犹
钟鸣漏尽而夜行不休，是罪人也。”遂固称疾笃，拜太
中大夫，食卿禄。年八十二薨。子彭祖嗣。豫清约俭素，
赏赐皆散之将士。每胡狄私遗，悉簿藏官，不入家，家
常贫匮。虽殊类，咸高豫节。嘉平六年，下诏褒扬，赐其
家钱谷，语在《徐邈传》。